**DĖL LĖŠŲ SKYRIMO**

2018 m. rugpjūčio 23 d. Nr. DĮV-937

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.1 ir 5.2 papunkčiais, atsižvelgdamas į Kvėdarnos seniūnijos seniūno Aivaro Dobilo 2018 m. liepos 27 d. prašymą Nr. 07-174 „Dėl lėšų skyrimo“, Šilalės rajono savivaldybės kultūros centro direktorės Irminos Kėblienės 2018 m. rugpjūčio 20 d. prašymą Nr. SD-315-(4.38) „Dėl lėšų skyrimo“, Šilalės krašto neįgaliųjų sąjungos valdybos pirmininkės Violetos Kasnauskaitės 2018 m. liepos 30 d. prašymą Nr. 18-21, Kaimų bendruomenės „Saulietekis“ valdybos pirmininkės Astos Norbutienės prašymą ir Kvėdarnos Švč. M. Marijos Nekalto Prasidėjimo parapijos klebono kun. Edgaro Petkevičiaus 2018 m. rugpjūčio 1 d. prašymą „Dėl finansinės paramos Kvėdarnos parapijai“:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr.1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 5 942 Eur:

1.1. Kvėdarnos seniūnijai – 800 Eur (padengti organizuojamos Kvėdarnos miestelio šventės, kuri įvyks 2018 m. rugpjūčio 25 d. Kvėdarnoje, išlaidų dalį);

1.2. Kultūros centrui – 1 000 Eur (padengti organizuojamo pramoginio renginio „Paršo fiesta“ išlaidų dalį);

1.3. Šilalės krašto neįgaliųjų sąjungai – 542 Eur (vykimo į respublikinę neįgaliųjų šventę „Tau, Vilniau!“, vyksiančią 2018 m. rugsėjo 2 d. Vilniuje, išlaidoms padengti);

1.4. Kaimų bendruomenei „Saulietekis“ – 1 600 Eur (sumokėti už grindų remonto darbus);

1.5. Kvėdarnos Švč. M. Marijos Nekalto Prasidėjimo parapijai – 2000,0 Eur (padengti bažnyčios remonto išlaidų dalį.

2. P a v e d u Šilalės rajono savivaldybės administracijos Buhalterinės apskaitos skyriui parengti lėšų naudojimo sutartis su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Raimundas Vaitiekus